Document ID: /roh_data/filtered/fineweb-2-filterrobots_roh.jsonl.gz/12350

Crappa ch'era 250 fin 300 milliuns onns veglia è vegnida stuschada sin crappa bler pli giuvna, crappa da be 35 fin 50 milliuns onns. Che crappa veglia è sin crappa pli giuvna è insatge ch'ins na vesa uschiglio praticamain nagliur. Tar la furmaziun da las Alps hai dà ina collisiun tranter la platta d'Europa ed il microcontinent Adria. Cun quella collisiun è la crappa vegnida smatgada ensemen. Igl ha dà faudas e ruttadiras. Parts da la crusta èn vegnidas smatgadas ensi. Oz vesain nus quest fenomen en la ruttadira inversa glarunaisa cun la lingia magica, di Adrian Pfiffner ch'è stà l'iniziant dal Patrimoni mundial da l'UNESCO.
Quest'emissiun è ina repetiziun dal settember 2022.